અંગ્રેજોને ભલે આપણે ભાંડીએ, પણ તેમને એવું લાગે કે આ આપવું જોઇએ, તો એ રગરગાવ્યા વગર પ્રેમથી, ઉદારતાથી આપતા. જેમ કે એલિસબ્રિજ બાંધવા જેવું પ્રશસ્ય કામ કરવા બદલ ‘રાવબહાદુર’નું સન્માન મેળવવા માટે હિંમતલાલને આજીજી કરવી નહોતી પડી કે મોટા માણસોના ભલામણપત્રો પણ રજૂ કરવા નહોતા પડ્યા. તારીખ 3જૂન, 1893ના રોજ તેમને વાઇસરોય (અને ગવર્નર જનરલ ઑફ ઇન્ડિયા-આમ તો બંને એક જ) તરફથી રાવ બહાદુરનો ખિતાબ આપવામાં આવ્યો હતો. આ સનદની ઓરિજિનલ અમને હિંમતલાલના પૌત્રવધૂ શ્રીમતી વંદનાબહેન એન્જિનિયરની પાસે જોવા મળી હતી. બસ, સર્ટિફિકેટ જ. કોઇ વિદ્યાર્થી યુનિવર્સિટીમાંથી ડિસ્ટિંક્શન સાથે પાસ થયો હોય ત્યારે તેને જે પ્રમાણપત્ર આપવામાં આવે છે એવું જ, અંગ્રેજ સરકારના સિક્કા ને સીલ અને ગવર્નરની સહીવાળું ફોર્મલ પ્રમાણપત્ર જ જોઇ લો, આ પત્રની જોડે શુકનનો સવા રૂપિયો